
PROCEMIUM. 

Perdifficile  sa^pe  est  statuere,  qua  de  re 
scribenda  sit  hujusmodi  dissertatio.  Res  e- 
nim  multae  nimis  arduae  aut  diffusae  sunt ; 
multae  breviores ;  multae  denique  tritiores  vi¬ 
dentur.  Quarum  inter  priores,  forsan  et  ha¬ 
bebitur  Inflammatio ;  ac  fateor  me  diu  dubi¬ 
tasse,  utrum  de  ea  scriberem,  necne :  nam  il- 

/ 

lud  Horatii  haud  oblitus  eram  ; 

“  Sumite  materiam  vestris*,  qui  scribitis,  aequam 
“  Viribus  ;  et  versate  diu,  quid  ferre  recusent, 

“  Quid  valeant  humeri 


55  De  Arte  Poetica. 

Quod  vero  alibi  scripsit  poeta,  aeque  memoria 
tenebam : 

“  Dimidium  facti,  qui  coepit,  habet  V’ 

Ac  tandem  pulchritudo  rei  (et  tanti  momenti) 
effecit,  ut  eam  eligerem.  Itaque,  peracto  o- 
pere,  id,  quale  quale  sit,  candidis  eruditisque 
subjicio. 


DEFINITIO. 

cc  Rubor  et  tumor,  cum  calore  et  dolore t;” 
laesa  partis  functione ;  ac  si  paulo  gravior  sit 
morbus,  urgente,  pro  hujus  ratione,  pyrexia, 
inflammationem  constituunt.  Horum  cuncta 
non  semper  adsunt ;  sufficit  tamen  definitio, 
quippe  quae  signa  morbi  primaria  compre¬ 
hendat. 


*  Epistola  ii.  lib.  1. 
t  Celsus,  lib.  iiu  cap.  10. 


DE  INFLAMMATIONE  COMMUNI. 


3 


INFLAMMATIONIS  DIVERSiE  SPECIES. 

Inflammatio  aut  communis  aut  specialis 
est.  Communis  signis  in  definitione  enumera¬ 
tis  notatur,  et  de  ea  disserere  nobis  consilium 
est :  activa  aut  passiva  esse  potest.  Specialis 
non  solum  his,  sed  aliis  quoque  demonstratur 
signis  :  varietates  ejus  numerosae  sunt,  et  ha¬ 
bent  quaeque  suas  proprias  notas  et  causas ; 
quaedam  etiam  proprio  remedio  tolluntur. 
De  his,  igitur,  nil  dicemus. 


INFLAMMATIONIS  ACTIViE  COMMUNIS  HISTORIA 

ET  DESCRIPTIO. 

Si  haec  inflammatio  externa  est,  et  a  partis 
ipsius  irritatione  oritur,  sequentia  fere  obser- 

vantur.  ^Pars  primum  dolet ;  sensim  rubet ; 
tum  calescit ;  et  demum  tumida  vel  tensa  e- 
vadit.  Haec  omnia  gradu  et  proportione  va¬ 
riant.  Si  graviora  sunt,  morbum*  sentit  totum 
corpus  ;  fiunt  pulsus  arteriarum  crebriores  ; 
urget  inquietudo  cum  lumborum  capitisque 
dolore ;  albescit  lingua ;  deficiunt  secretiones, 
unde  sitis,  cutis  arida,  alvus  astricta,  urina 
parca,  quae  quidem  ruberrima  est,  et  quaedam 
subsidentia  habet. 

Si  a  causa  totum  corpus  afficiente  provenit 
morbus,  antecedunt  frigus,  horror,  pulsus  par¬ 
vi  et  debiles,  faciei  pallor.  Haec  postquam 
incertum  tempus  manserint,  ab  illis  supra  me¬ 
moratis  excipiuntur,  et  notae  inflammationis 
in  ipsa  parte,  eodem  fere  tempore,  se  osten¬ 
dunt.  Atque  ad  hunc  modum  se  habent  ple- 
raeque  internae  inflammationes,  et  notas  in 
parte  affecta  tres  exhibent ;  dolorem  qui  a 
compressione  augetur,  functionem  perturba¬ 
tam,  et  interdum  etiam  sensum  caloris  vehe- 

mentem.  Febrim,  si  post  inflammationem 
incipit,  symptomaticam ;  si  autem  ante  eam, 
vel  eodem  tempore,  idiopathicam  medici  ap¬ 
pellant. 

Sanguis  in  inflammatione  missus  tardius 
concrescit ;  qua  de  causa,  materiae  eam  con¬ 
stituentes,  quo  ferat  cuj usque  pondus,  ten¬ 
dunt:  rubrae  igitur  particulae  fundum  vasis 
petunt,  et  lympha  supra  eas  sincera  manens, 
crustam  albam,  tenacem,  corii  instar  format. 

Inflammatio  activa  postquam  dies  plures 
paucioresve  saevirit,  quinque  diversis  modis 
terminari  potest;  resolutione  nempe,  adhaesi¬ 
one,  suppuratione,  morte  partis  laborantis, 
vel  denique  passiva  inflammatione. 

Resolutio  primum  consideranda  venit. 
Resolvi  dicitur  inflammatio,  ubi  ex  toto  ces¬ 
sat  ;  nulla  alia  subsequente  affectione,  nisi 
forte  sanguinis  ex  aliqua  parte  cursus  esset, 

vel  aucta  partis  affectae  aut  alius  cujusvis 
breve  per  tempus  secretio.  Observare  qui¬ 
dem  licet,  quod,  hac  saeviente  inflammatione, 
partis  affectae  secretiones  prae  aliis  impedi¬ 
antur. 

"X  •  *  **  -  * 

Adhjesio  appellatur  partium  ope  lymphae 
concretae,  et  etiam  in  nova  vasa  conversae, 
conjunctio.  Dolor  adest  obtusus  j  sensus 
quasi  pars  constricta  esset ;  ac  si  ea  prope  cu¬ 
tem  sit,  (ut  puta  tunica  vaginalis  testis),  tu¬ 
mor  aequalis,  solidus,  quique  non  multum  a 
compressione  dolet. 

Suppuratio  dicitur  liquoris  cujusdam  ccPus” 
nominati  secretio.  Si  haec  nonnisi  sub  cute 
esset,  “  remissio  doloris,”  ut  verbis  illustris¬ 
simi  Cullen  utar,  “  tumor  albescens,  mollis, 
“  fluctuans,  pruriens  eam  insigniunt  :  Si 
vero  partes  internas  occuparet,  remissio  do- 


*  Nosolog.  Method. 

loris,  atque  illa  signa  quae  a  pure  eas  oppri¬ 
mente  ex  necesse  oriantur.  Ubi  pus  copio¬ 
sius  gignitur,  aut  viscus  affectum  officio  quo¬ 
dam  ad  corporis  salutem  admodum  necessario 
fungitur,  hunc  humorem  futurum  esse  osten¬ 
dunt  rigores  :  et  prorsus  formatum  illa  signa, 
quibus  nomen  hectica  febris  imponitur.  Hanc 
calor,  palmas  et  plantas  praecipue  tentans ; 
pulsus  debiles  et  concitati ;  genarum  rubor ; 
(quae  quidem  omnia  vesperi  et  meridie  ple¬ 
rumque  recurrunt)  ;  sudores  et  laevitas  intes¬ 
tinorum,  alternis  vicibus  vexantes  ;  urina  de¬ 
nique  quaedam  rufa  et  furfuris  similia  reprae- 

i 

sentans,  constituunt. 

Mors  partis  laborantis  his  demonstratur 
signis:  Dolor  se  subito  remittit;  si  morbus 
partes  occupat  externas,  hae  vesiculis  re¬ 
pletis  obteguntur ;  livent  et  tandem  nigrent ; 
algent ;  sensum  amittunt ;  facile  dilaceran¬ 
tur  ;  et  foetorem  exhalant.  Vires  penitus 
franguntur  ;  pulsus  debilissimi  ac  minimi 

percipiuntur;  facies  cadaverosa  et  squalida 
evadit ;  sudores  quoque  adsunt  frigidi,  nec 
totum  per  corpus  aequales. 

Activae  interdum  subsequitur, 


INFLAMMATIO  PASSIVA. 

Ubi  activa  in  hanc  speciem  transit,  dolor 
minuitur  et  obtusus  fit ;  minuuntur  quoque 
tumor  et  calor ;  pars  autem  seque  ut  antea 
rubet,  et  saepe  irritamenti  levissimi  impatiens 
est ;  decrescit  febris,  et  revera  ad  febriculam 
extenuatur,  nunc  magis  nunc  minus  moles¬ 
tam.  Hic  morbus  saepissime  longus  est.  Ter¬ 
minatur  vero  resolutione  aut  suppuratione ; 
et  interdum  cum  vitio  aliquo  structurae  pecu¬ 
liari  commutatur.  Fieri  quidem  potest,  ut 
species  activa  ex  ea  oriatur :  et  scire  licet,  in- 

flammationem  ab  initio  nonnunquam  esse  pas¬ 
sivam  ;  vel  saltem,  si  primum  activa  fuerit, 
hancce  vix  percipi  potuisse. 

Utriusque  inflammationis  nomen,  quid  vi¬ 
rium  adsit,  satis  ostendit.  Constat  tamen  vires 
activa  in  inflammatione  haud  semper  easdem 
esse.  Prout  majores  minoresve  sint,  activa 
plus  minus  ad  passivam  accedit :  inflammatio 
enim  interdum  ex  parte  activa,  ex  parte  pas¬ 
siva  est,  et  notas  utriusque  habet.  Quae  au¬ 
tem  sint  vires,  ab  ipsis  signis,  ab  aegri  aspectu, 
aetate,  et  modo  superiori  vivendi,  colligendum 
est.  Quo  debilior  aeger,  eo  sanguinis  crusta 
magis  tremula,  plana  et  flaccida  :  in  fortibus 
autem  firma  est  necnon  concava.  Quo  deni¬ 
que  saepius  pars  aliqua  inflammata  est,  eo  im¬ 
becillior  evadit,  et  in  speciem  morbi  passivam 
proclivior.  Atque  haec  hactenus. 


B 


IO 

DE  REBUS  QUIBUS  VARIETATES  INFLAMMATIONIS 

ASCRIBENDA  SUNT. 

Quoniam  cursum,  quem  plerumque  tenet 
communis  inflammatio,  jam  satis,  ut  mihi  vi¬ 
detur,  edocui ;  dicendae  restant  quaedam  dif¬ 
ferentiae  hujus  affectionis,  a  tribus  praesertim 
causis  provenientes  ;  Structura,  scilicet,  Offi¬ 
cio,  et  Consensu. 


t.  De  Structura . 

Quinque  existunt  in  corpore  structurae,  e 
quibus  omnes  partes,  inflammationi  communi 
fere  obnoxiae,  constant.  In  aliis  partibus 

una,  in  aliis  duae,  aut  etiam  plures  inveniun¬ 
tur  ;  et  singulae,  ubi  inflammantur,  notas  sibi 
proprias  exhibent.  Quicquid  igitur  ad  cujus- 
que  inflammationem  peculiariter  pertinet,  im¬ 
primis  mihi  dicendum  videtur  *.  Hae  struc¬ 
turae  sunt  cutis,  membranae  mucosae,  et  sero - 
6 'ce,  membrana  cellulosa ,  cum  fibratis.  De  qui¬ 
bus  nunc  ordine  dicam. 

J"  ff  J  *  tji  s  .  '  *  .  .•  *  * 

Cutis  inflammatio  Erysipelas  vulgo  nomi¬ 
natur  t.  Rubore  intenso  et  nitente  insignitur, 
qui,  parte  compressa,  evanescit,  sed  postea 


*  Ad  hunc  modum  primus  de  inflammatione  scripsit  Car- 
miciiael  Smyth,  M.  D.  in  dissertatione  pulcherrima,  quam 
societati  cuidam  Londinensi,  A.  D.  1788  recitavit.  Medical 
Communications ,  vol.  ii. — Decem  post  annis  elapsis,  eandem 
divisionem  secutus  est  Pinel.  Nosographie  Philosophique, 
tom.  i. — Bichat  postea  indicavit  omnes  morbos  hac  eadem 
ratione  utilissime  considerari  potuisse.  Anatomie  Generale, 
passim. 

t  Quamvis  haec  inflammatio  interdum  specialis  sit,  saepe 
tamen  a  causa  communi  oritur  i  Erysipelas  enim  aeque  ac 
distillatio,  dysenteria  et  oculorum  inflammatio,  nunc  sim¬ 
plex  est,  nunc  a  contagione  oritur. 


12 


DE  INFLAMMATIONE  COMMUNI. 


statim  redit :  hic  quoque  late  diffusus  est, 
haud  equidem  circumscriptus ;  quod  idem  de 
tumore  observare  licet.  Dolor  est  quasi  pun¬ 
gens  et  urens.  Morbus  vel  resolvitur,  et  cu¬ 
tis  forma  squamarum  decidit ;  vel  vesiculas 
aqua  repletas  efficit;  vel  etiam  in  grangrae- 
nam  abit.  Si  prima  se  febris  ostendit,  proprie 
Erysipelas;  sin  autem  inflammatio.  Erythema 
appellatur.  Febris  antecedens  bidui  aut  tri¬ 
dui  est,  et  eam  fere  comitatur  delirium  aut 
stupor.  Faciem  saepius  occupat  erysipelas,  et 
ei  quoque  gravius,  quam  aliis  partibus,  incum¬ 
bunt  variola  et  omnes  ejusdem  generis  mor¬ 
bi.  Ad  serpendum,  parte  prius  affecta  ad  sa¬ 
nitatem  redeunte,  maxime  proclivis  est;  saepe 

i 

etiam  migrat  ab  alia  in  aliam,  et  haud  raro  in¬ 
ternam  parfem  ;  quo  facto,  inflammatio  non 
diutius  erysipelatis  notas,  sed  eas  quae  struc¬ 
turae  affectae  sint  propriae,  habet.  Verisimil- 
limum  est,  erysipelas  in  cutis  verae  superficie 
externa  situm  esse :  interdum  autem  intror¬ 
sum  tendit,  et  telam  cellulosam  in  cute  poste- 

riori  afficiens,  pus  formari  efficit  ;  hoc  erysi¬ 
pelas  phlegmonodes  audit. 

Membranae  mucosae*  sunt  illae  quae  vias 
internas  cum  corpore  externo  communican¬ 
tes  vestiunt,  et  mucum  secernunt.  Si 
qua  ex  his  inflammata  est,  rubet  j  crassior, 
calida  et  tenera  evadit ;  dolor  quodammodo 
obtusus  et  diffusus,  et  nonnisi  in  casu  violen¬ 
tissimo  acutus  sentitur :  secretio  sua  princi¬ 
pio  parca  et  tenuis  fit ;  quo  tamen  decrescit 
morbus,  eo  copiosior  et  tenacior  conspicitur, 
et  aliquando  etiam  puris  speciem  praebet ; 
sensim  tamen  minuitur  ejus  quantitas,  et  om¬ 
nia  naturalem  ad  conditionem  redeunt.  Est 
ubi  longe  lateque  se  extendit  haec  inflamma¬ 
tio,  quippe  quae  superficiem  aequalem  et  dif¬ 
fusam  afficiat.  Febris  quae  illi  se  comitem 
adjungit,  leniter  plerumque  tentat. 


*  Vide  Traite  des  Membranes,  par  Xav.  Bichat. 

Tamen  fieri  potest,  ut  pars  in  talem  debili¬ 
tatem  incidat,  qualis  mucum  diu  naturali  a- 
bundantiorem,  morbo  scilicet  in  speciem  pas¬ 
sivam  converso,  secerni  faciat.  Mortem 
membranae  rarius  inducit  haec  inflammatio. 
Ignorare  non  oportet,  morbum  dirissime  in¬ 
terdum  saevire,  et  lympham  sese  coagulan¬ 
tem  in  membranae  superficiem  profundere. 

Ubi  olim  inflammatione  tentata  est  mem¬ 
brana  mucosa,  in  eundem  morbum  de  novo 
facillime  incidit ;  sed  morbus  quo  frequen- 
tior,  eo  debilior  et  minus  activus  est. 

Membranae  serosa  vocantur  illae  quae 
sunt  albae,  nitentes,  translucidae  ;  et  saccos 
occlusos  efficiunt,  quorum  superficies  externa 
vicinis  cum  partibus  conjungitur ;  interna 
autem  libera  est  et  serum  secernit.  Harum 
inflammationem  insigniunt  dolor  acutus  et 
pungens ;  febris  vehemens  et  pulsuum  maxi¬ 
ma  durities.  Inclinante  morbo,  serum  in 

membranam  copiose  nonnunquam  effundi¬ 
tur  ;  et  lymphae  coactae  lamina,  (quae,  nisi 
sublatus  fuerit  aeger,  adhaesiones  produxisset,) 
superficiei  internae  superjacens,  secto  cada¬ 
vere,  invenitur. 

Si  unquam  haec  inflammatio  passiva  fit,  hy¬ 
drops  membranae  signum  praecipuum  erit. 

Membrana  cellulosa  saepissime  inflam¬ 
matione  corripitur,  et  morbus  “  Phlegmon” 
nomen  adeptus  est.  Sub  hoc  nomine  non 
solum  telae  cellulosce  simplicis,  sed  etiam  vis¬ 
cerum  fabricae  internae  comprehendo  inflam¬ 
mationem  ;  ut  quae  omnia  cum  telae  ipsius 
cellulosce  morbo  signa  communia  habeat :  re¬ 
vera  quidem  viscera  pro  magna  parte  ex  illa 
membrana  constant. 

»  / 

ir  .  *  j  . 

t  • 

Dolor  fixus,  acutus,  pulsansque  cruciat,  et 
febris  saevitiae  inflammationis  respondet. 

Interdum  resolvitur  phlegmon,  saepius  ta¬ 
men  in  suppurationem  desinit,  rarius  in  gan¬ 
graenam.  In  debilem  morbi  speciem  subinde 
labitur,  et  diu  trahit :  hoc,  ut  id  obiter  at¬ 
tingam,  hepati  saepe  accidit. 

Membranae  fibrata  sunt  ligamenta  at¬ 
que  illae  partes  quarum  natura  tendinosa  est. 
Harum  inflammatio  Rheumatismus  appel¬ 
latur.  Morbus  musculorum  apud  medi¬ 
cos  plerumque  habetur,  neque  ibo  inficias 
eum  musculos  interdum  afficere :  hoc  au¬ 
tem  non  fieri,  nisi  morbus  se  a  membranis 
fibratis  ad  musculos  extendat ;  et  ejus  sedem 
primariam  has  esse  membranas,  credo  ;  et  se¬ 
quentes  ob  rationes.  1.  Rheumatismus  par¬ 
tes  e  nullis  fibris  musculosis  constantes  haud 
raro  (morbi  species  activa  fere  semper)  ten- 
tat.'  2.  Verus  rheumatismus  partes,  quibus 
desunt  hae  membranae,  nunquam  afficit.  3. 
Cum  musculi  ingentem  telae  cellulosce  quan¬ 
titatem  in  sese  habeant,  eorum  inflammatio- 

nem  haud  raro  in  suppurationem  desituram 
esse  credam  :  rheumatismo  tamen  pus  nun¬ 
quam  gignitur.  4.  Quo  majores  parti  alicui 
membranas  fibratae  sunt,  eo,  caeteris  paribus, 
in  rheumatismum  proclivior  est :  hinc  artus 
majores,  cervix  et  lumbi  illo  frequentissime 
laborant ;  nam  multum  materiae  ttndi  nosce 
latae  crassaeque  (si  enim  in  funem  colligitur, 
ut  in  tendinibus ,  vix  obnoxia  est  rheumatis¬ 
mo)  in  lumbis  et  cervice  reperitur  ;  et  quo 
major  artus,  eo  quoque  majora  necesse  est 
sint  ligamenta. 

Rheumatismus  activus  aut  acutus,  dolore 
obtuso,  et  quasi  tenso,  aliquando  etiam  tu¬ 
more  ac  rubore,  artus  majores  pro  maxima 
parte  afficientibus,  et  febre,  demonstratur. 
“  Magnitudo  febris  rheumaticae,”  ait  Heber- 
den,  u  si  ex  arteriis  aestimanda  est,  minus 
“  nocet  omnibus  facultatibus  mentis  et  cor- 
fC  poris,  quam  aeque  gravis  febris  ex  quovis 

c 

“  alio  morbo  orta  Corpus  sine  fructu 
manat  sudore,  qui  per  omnes  partes  non 
aequalis  est.  Malum  ex  alio  in  alium  locum 
saepe  transit,  et  hoc  modo  diu  protrahi  potest. 
Aut  resolutione  finitur,  aut  in  passivam  mor¬ 
bi  formam  convertitur.  Nunc  sequitur,  ut 
quasdam  hujus  morbi  proprietates,  notatu 
dignissimas,  narrem. 

1.  Artus  aliquando  subito  relinquit,  et  sta- 
tim  inflammationis  cujusdam  internae  signa 
se  ostendunt :  attamen,  secto  cadavere,  in¬ 
flammationem  conspici  minime  perpetuum 
est. 


2.  Nonnunquam  evenit,  ut,  artubus  hac 
peste  liberatis,  spasmi  interni  oriantur. 
“  Dans  le  rheumatisme/’  inquit  Bichat,  “  il 
**  y  a  bien  quelquefois  lorsque  les  douleurs 
“  cessent  autour  des  articulations,  des  co- 


*  Commentarii. 

<c  liques  violentes,  des  vomissemens  spasmo- 
“  diques  meme, — indices,  peut-etre,  d’une  a f- 
“  fection  aigue  des  fibres  stomachales  ou  in- 
“  testinales :  mais  on  ne  trouve  jamais  de 
“  traces  de  ces  affections  ;  on  ne  voit  point 
u  le  tissu  musculaire  presenter  ce  rouge  vif 
“  des  organes  muqueux,  cutanes  ou  sereux  ' 
“  enflammes,  au  moins  je  ne  l’ai  jamais  ob- 
“  serve  *•” 

3.  Satis  nunc  superque  constat,  corda  il¬ 
lorum,  qui  rheumatismo  laborant,  nonnun- 
quam  amplificari  t.  Hujus  affectionis  signa 
sunt  anxietas,  spirandi  difficultas,  vultus  li¬ 
vidus,  palpitatio,  atque  omnia  alia  quse  cor¬ 
dis  vitia  designant.  His  factis,  morbus  in 
artubus  insidens  non  semper  levatur.  Ex¬ 
plorantibus  post  mortem  naturam  mali,  cor- 


*  Anatornie  Generale,  tom.  iii. 

f  Edinburgh  Medical  and  Surgical  Journal,  voi.  ii.  Me- 
dieo-Chirurgical  Transactions,  vol.  i.  Morbid  Anatomv, 
by  Mat.  Baillie,  M.  D. 

dis  antra  justo  majora,  parietes  saepius  mol¬ 
les  et  pallidi,  et  subinde  crassiores,  sese  os¬ 
tendunt.  Hujus  vitii  an  ipsa  causa  sit  rheu¬ 
matismus,  adhuc  dubium  est.  Rheumatis- 
mus  passivus  vel  longus,  dolore  obtuso,  quem 
calor  minuit,  (nam  in  activo  eum  exasperat 
calor),  interdum  etiam  tumore  ac  torpore  no¬ 
tatur.  Quibusdam  aeris  fere  incognitis  con¬ 
ditionibus,  haud  raro  dolor  augetur.  Artus 
debiles,  rigidos  et  tumidos  reddere,  variaque 
fabricae  vitia  inducere,  valet  hic  tam  saevus 
morbus. 

Illud  tamen  mihi  quidem  objici  posse  scio, 
quod,  si  pars  quaedam  diversis  e  structuris 
composita  inflammetur,  hae  omnes  nonnun- 
quam  afficientur ;  quapropter  signa  unius¬ 
cujusque  adeo  mixta  et  confusa  cum  aliis 
erunt,  ut  cujusdam  proprietatum,  notitia  pro 
nihilo  fuerit.  Verum  huic  respondeo,  quod 
unam  solam  structuram,  salvis  aliis,  frequen¬ 
ter  teneat  morbus ;  (cujus  rei  exemplum  sae- 

pissime  est  bronchiorum ,  intestinorum,  vel 
etiam  ventriculi  membrana  mucosa  inflamma¬ 
ta)  ;  et  ubi  omnes  laborant,  et  signa  ob  hanc 
causam  dubitationem  afferunt,  haec  non  tan¬ 
tum  a  structura,  quantum  ab  organi  officio, 
atque  illo  consensu,  qui  eam  inter  et  alias 
partes  intercedit,  semper  pendere. 


2.  De  Officio . 

Quoniam  structurae  jam  descriptae  fere  om¬ 
nes  in  corporis  interni  organis  reperiuntur, 
earum  inflammatio  his  in  partibus  multa  ex 
necesse  signa  ostendi*it,  quae  a  visceris  func¬ 
tione  turbata  suam  originem  ducant.  Haec 
speciatim  describere  haud  propositum  est : 
quae  autem  sint  a  priori  semper  computare 
possumus  y  v.  c.  pectore  inflammato,  spiritus 
difficultas  ;  ventriculo  tentato,  vomitus  ur¬ 
get. 

3.  De  Consensu . 

Praeter  illa  signa  quae  a  consensu  singulas 
structuras  inter  et  alias  partes  intercedente 
oriuntur,  quaeque  jam  satis  descripsimus,  (v.  c. 
a  consensu  peculiari,  membranis  serosis  in¬ 
flammatis,  pulsus  durissimi  percipiuntur),  alia 
sunt  quae  a  consensu  organi  cujusque  proprio 
flunt,  et  quin  aliter  ac  diversitates  ab  officio 
ortas,  a  priori  dicere  nequimus.  Oriuntur 
enim  a  causa  prorsus  occulta,  cujus  nullo 
modo  reddere  possumus  rationem  ;  a  vita  or¬ 
gani  ipsius  propria,  si  mihi  sic  scribere  licet. 
Hujus  consensus  pauca  adducere  exempla 
fortasse  juvabit.  Ventriculo  aut  intestinis  in¬ 
flammatione  affectis,  virium  summa  adest  jac¬ 
tura  ;  pulsus  arteriarum  minimi  sunt  et  debi¬ 
lissimi,  ac  sentiuntur,  quasi  filum  sub  digito 
medici  explorantis  micaret :  Hepate  inflam- 

mato,  humerus  dexter  dolet :  Rene  labor¬ 
ante,  urgent  vomitiones,  retrahitur  doletque 
ejusdem  lateris  testis,  et  femur  quoque  stu¬ 
pore  afficitur.  Atque  haec  quidem  sunt  ex¬ 
empla  notabiliora. 


INFLAMMATIONIS  CAUSJE. 


1.  Causae  Remotae 


1.  Proclivitatem  dantes.  Quod  ad  in¬ 
flammationem  activam  attinet,  cum  ea  in  auc¬ 
ta  partis  vivacitate  quodammodo  consistere 
videatur ;  ratio  in  promptu  erit,  cur  partes 
jam  vivaciores  hoc  morbo,  C8eteri«ns  paribus, 
facilius  afficiantur.  (Sed  tamen  non  saepe 
inflammantur  omnes  hae  partes,  verum  etiam 
aliae  minus  vivaces  haud  raro  laborant.  Fieri 

enim  potest,  ut  causae  morbum  excitantes, 
parti  minus  proclivi  admoveantur,  et  pars 
omnino  in  inflammationem  prona,  nullis  ex¬ 
citantibus  objiciatur.)  Hinc  vasorum  a- 
bundantia  partes  inflammationi  obnoxias  red¬ 
dit  :  de  qua  forte  causa,  omnes  cutis  inflam¬ 
mationes  acutae  faciem  praecipue  obsident,  ut 
in  variola ,  erysipelate,  et  aliis  id  genus  mor¬ 
bis  semper  observatum  est.  Auctus  in  quas¬ 
dam  corporis  partes  sanguinis  impetus,  qui, 
lege  naturali,  diversis  aetatibus,  obtinet,  effi¬ 
cere  videtur,  ut  quaeque  aetas  sua  inflamma¬ 
tione  sit  insignis :  capitis  igitur  inflamma¬ 
tione  infantes,  pectoris  adolescentes,  ut 
omnes  semper  norunt,  saepius  afficiuntur. 
Haec  ratio  similis  est  doctrinae  pulcherrimae, 
quam  de  sanguinis  effusione  diversis  aetatibus 
edidit  Cullen.  Aucta  quoque  aliis  de  cau¬ 
sis  in  parte  aliqua  vasorum  actio,  rem  eandem 
efficit.  Hieme  contrahitur  cutis  et  minus 
sanguinis  recipit ;  itaque  pulmo,  aucta  sua 
actione,  vaporem  abundantius  exhalat ;  quam 

ob  rem,  brumali  tempore,  in  inflammationem 
facilius  incidit.  fEstate,  bilem  copiosam  se¬ 
cernit  hepar;  hinc  causas  excitantes  in  hoc,  cu¬ 
jus  actiones  augentur,  potius  quam  in  aliis  vis¬ 
ceribus,  inflammationem  aestate  cient.  Causa 
magis  generalis  est  sanguinis  plenitudo.  Non 
ignorare  oportet,  frigus,  ut  verbo  utar  vul¬ 
gari,  breve  per  tempus  parti  alicui  admotum, 
stimulos  postea  adducendos  efficaciores  red¬ 
dere.  Stimuli  enim  effectus  non  solum  a  vi 
ejus  propria,  verum  etiam  a  partis,  cui  adhi¬ 
betur  stimulus,  conditione  pendet.  Quo  igi¬ 
tur  pars  aliqua  magis  frigebat,  eo,  caeteris  pa¬ 
ribus,  caloris  nunc  admoti  potentia  augetur  : 
minime  tamen  ab  incitabilitate  accumula¬ 
ta  #,  verbis  equidem  quae  mihi  risum  semper 
movent,  sed  a  differentia  inter  vim  prioris  et 
subsequentis  stimuli ;  frigus  enim  reipsa  est 
calor  moderatus.  Absurdum  foret  credere 

*  Brunonis  Elementa  Medicinae,  xxiv.  xxvi, 

incitabilitatem,  tanquam  materiem,  posse 
accumulari ;  neque  hoc  unquam  fuit  argu¬ 
mentis  confirmatum,  aut  etiam  probabile  fac¬ 
tum  :  contra,  rem  differentiae  stimulorum  at¬ 
tribuere,  omnino  consentaneum  est  scientiae 
nostrae  de  corpore  vivo  animali. — Inflamma¬ 
tioni  debili  viam  sternunt  omnia  quae  affe¬ 
runt  debilitatem.  Non  desunt  qui  partem 
quandam  inflammationi  valde  obnoxiam  ha¬ 
bent  ;  quod  ab  ejus  debilitate  praecipue  oriri 
videtur. 

2.  Morbum  excitantes  vel  in  ipsam  par¬ 
tem  vel  in  alias  agunt.  Priores  sunt  stimuli 
vi  mechanica ,  chemica ,  aut  illa  vi  inexplicabili* 
sed  omnibus  stimulis  sic  dictis  communi,  va¬ 
lentes.  Auctus  sanguinis  impetus  universa¬ 
lis,  veluti  in  febre,  partem  aliquam  saepe  in¬ 
flammat  ;  partem  nimirum  jam  morbo  procli¬ 
vem,  quod  in  febre  ob  debilitatem,  et  inter¬ 
dum  etiam  ob  secretiones  hujusce  partis  acri- 

ores  factas,  accidere  solet.  Illae  causae  quae 
remotis  in  partibus  existunt,  suos  affectus 
edere  per  consensum  videntur.  Hujus  rei  se¬ 
quentia  exempla  sunt :  Parte  quadam  inflam¬ 
mata,  morbum  nonnunquam  suscipit  alia,  et 
saepe  satis  remota ;  humoris  cursus  suppressus, 
cutis  morbi  subito  evanescentes,  intestinorum 
irritatio  a  colluvie  pendens,  aer  aut  aqua  fri¬ 
gida  parti  cuidam  allata,  inflammationem  in 
partibus  non  vicinis  inducere  possunt.  In 
casu  tamen  posteriori,  nonnihil,  forsitan  et 
multum,  sanguinis  majori  quantitati  alias  in 
partes  affluenti  tribuendum  esse,  omnibus  erit 
manifestum. 


2.  Causa  Proxima. 

Opiniones  profecto  varias,  quae  percrebue- 
runt  de  natura  hujus  morbi,  hic  recensere  non 
propositum  est ;  eam  vero  solum  quae  mihi 

maxime  placet,  quaeque  omnia  morbi  signa 
facillime  explicabit.  Haec  vasorum  minimo¬ 
rum  distentionem,  a  sanguine  iis  nequaquam 
naturali  ortam,  et  majorum  vicinorum  auc¬ 
tam  actionem,  putat ;  saltem  in  specie  activa, 
nam  in  altera,  distentio  et  debilitas  vasorum 
minimorum  solum  adesse  videntur. 

Inflammatio  activa. — Ubi  inspici  potest 
inflammatio,  velut  in  oculi  tunica  adnata,  va¬ 
sa  parva,  sanguine  referta  ac  distenta,  semper 
apparent. 

Ad  hanc  rem  quasi  nascentem  observan¬ 
dam,  Hunter  canis  femur  incidit,  et  telam 
ejus  cellulosam  in  conspectum  deduxit ;  quae 
subrubra  erat,  et  arterias  parvas,  ad  partes 
vicinas  tendentes,  repraesentabat.  Hae  arte¬ 
riae  et  magnitudine  et  numero  augebantur  j 
ac  tandem  superficies  telae  ruberrima  et  va¬ 
sis  repleta  conspiciebatur,'  et  sanguis  punc¬ 
tiunculas  quasdam  in  ea  effecit ;  effusus,  ut 

videtur,  ab  incisis  finibus  vasorum,  quae  antea 
lympham  ferebant  #. 

Quaedam  instituit  Wilson  experimenta,  ut 
vasorum  minimorum  laxitatem  et  debilitatem 
in  inflammatione  demonstraret  t :  cum  autem 
multa  usus  sit  vi,  quae  procul  dubio  vasa  de¬ 
bilissima  redderet,  nil  ab  his  experimentis  ac¬ 
tiva  de  inflammatione  concludere  licet ;  vasis 
enim  ea  fuit  allata  conditio,  quae  in  passiva 
morbi  specie  existit. 

Chirurgus  vero  insignis,  Astley  Cooper, 
ad  eundem  finem  fecit  experimenta,  quibus 
nil  hujusmodi  objici  potest ;  non  enim  vim, 
sed  quendam  stimulum,  nempe  acidum  nitri- 
cum  adhibuit,  ut  induceretur  inflammatio. 
Haec  experimenta  a  Cooper  praelegente  fre¬ 
quenter  accepi ;  cum  tamen  ea  accurate  expo- 


*  Treatise  on  Inflammation,  &c.  p.  27 S.  et  seq. 
f  Treatise  on  Febrile  Diseases,  vol.  iii. 

nere  vellem,  ille  mihi  petenti  epistolam  de 
hac  re  amicissime  scripsit :  ejus  potius  quam 
meis  utar  verbis ;  tam  perspicua  enim  sunt, 
ut  nemo  non  facile  ea  intellexerit. 

“  Irritation  applied  to  a  part  excites  the 
“  action  of  the  vessels  surrounding  that  part, 
“  to  determine  more  than  the  usual  quantity 
cc  of  blood  to  the  place  of  irritation  ;  and  the 
<c  vessels  of  the  place  of  irritation,  open  or  di- 
<c  late  to  receive  the  blood  so  determined. 
u  Under  the  microscope  the  following  ap- 
cc  pearances  are  observable :  Irritate  the  trans- 
cc  parent  vascular  part  of  an  animal,  and  you 
cc  will  soon  see  a  red  particle  enter  one  of 
“  those  transparent  vessels,  and  move  in  it 
cc  by  pulsati  on,  advancing  by  little  steps 
“  through  the  vis-a-tergo,  until  that  particle 
“  is  thrust  through  the  vessel,  and  the  vessel 
“  becomes  a  carrier  of  red  blood,  which  cir- 
“  culates  freely  through  it.  During  this,  the 
<c  vessel  of  the  irritated  part  lies  in  a  quiescent 

44  state,  gradually  becoming  dilated  by  the 
“  action  of  the  surrounding  vessels,  and  does 
44  not  appear  by  any  contraction  of  its  own 
44  to  assist  in  the  process.55 

t*r  '  ,  i 

Vasa  enimvero  minima  inflammata  non  ac¬ 
celerare  suas  actiones,  ut  demonstraret,  Wil- 
son  spiritum  vini,  et  lucis  solaris  radios  una 
collectos,  pedi  ranae  admovit ;  quo  pacto,  va¬ 
sa  minima  mirum  in  modum  agitata  erant,  et 
sanguis  in  iis  rapidissime  vehebatur ;  non  au¬ 
tem  facta  est  inflammatio ;  pes  contra  sub  his 
rebus  omnino  pallidus  apparebat. 

Vasa  tamen  magna  vicinaque  fortius  agere, 
in  Cooper  experimentis  observatum  fuit:  et 
sane  est  observatu  facillimum,  v.  c.  apicibus 
digitorum  inflammatis,  arteriae  digitales  ;  ge¬ 
na  affecta,  arteria  maxillaris  externa  fortiter 
pulsans  sentitur. 


Ab  his  igitur  omnibus  hoc  inferre  certe  Ji- 

cebit,  vasa  minima  in  activa  inflammatione 
turgida  esse  et  sanguine  distenta ;  et  naturali 
v  fortius  agere  proxima,  majora. 

Haec  est  forte  horum  ratio.  Vasa  minima 
ab  irritamento  aut  consensu  excitata  fortiter 
agunt ;  unde  primum  pallor,  qui  in  Wilson 
experimento  supra  memorato  visus  fuit ;  at¬ 
que  etiam  in  illis  a  Cooper  institutis,  ut  re¬ 
cordor,  quamvis  hoc  sit  in  ejus  epistola  prae¬ 
termissum.  Hanc  propter  actionem  violen¬ 
tam,  paulo  post  laxa  fiunt  vasa  et  debilius  a- 
gunt.  Aucta  actio  ad  vasa  majora  proserpit, 
unde  sanguis  in  vasa  minima  jam  laxata  im¬ 
pellitur  ;  atque  hoc  modo  se  morbus  exten¬ 
dit  ;  eo  tamen  difficilius,  quo  sunt  majora  va- 
•  sa  affecta.  Nam  vasis  minoribus,  tunica  mus¬ 
culosa  abundantior,  pro  rata  parte,  est,  quam 
majoribus:  hinc  fortissime  primum  agere  pos¬ 
sunt,  et  ab  hac  causa  postea  omnino  laxari : 
et  vehemens  sanguinis  impetus  a  majoribus 
impulsi,  ea  distenta  tenet. 

Ratio  signorum. — His  jactis  fundamentis, 
reliquum  opus  facillime  simul  et  tutissime 
superstruemus. 

* 

Non  dubitandum  est,  quin  Tumor  a  vasis 
innumeris  jam  sanguine  distentis,  et  lympha 
in  telam  cellulosam  effusa  oriatur.  Si  talis  est 
pars  affecta  qualis  non  facile  cedat,  tensa  po¬ 
tius  quam  tumida  fit,  dolorque  augetur. 

Quum  corporis  calor  a  sanguinis  mutatio¬ 
nibus  producatur,  et  sanguis  in  vasis  laboran¬ 
tibus  sit  justo  abundantior,  nemo  non  vide¬ 
bit,  has  partes  ultra  modum  naturalem,  caete- 
ris  paribus,  necessario  calere. — Si  tamen 
eadem  sanguinis  portio  easdem,  quas  in  sani¬ 
tate,  subiret  mutationes,  partes  inflammatae 
fuerint  calidissimae,  necesse  est  :  nunquam 
autem  longe  naturali  gradu  calidiores  sunt : 
hinc  constat  sanguinem  minores,  quam  antea, 
pati  mutationes.  Verum  hae  mutationes  quae 
calorem  evolvunt,  sanguinem  ex  rubro  pur~ 

E 


34  1)E  INFLAMMATIONE  COMMUNI. 

pureum  faciunt ;  cum  vero  nunc  minores 
sint  hae  mutationes  quam  in  sanitate,  san¬ 
guis  in  vasis  minutissimis  adhuc  rubet ;  e  qua 
re  et  sanguinis  abundantia,  et  interdum  etiam 
a  vasis  novis  inflammatione  formatis,  enasci¬ 
tur  Rubor.  Vasa  ob  distentionem  et  forte 
etiam  ob  novum  sanguinis  stimulum,  acutius 
sentiunt ;  hinc  Dolor  ;  hinc  calidior  quam  re 
ipsa  est,  pars  affecta  ab  aegro  sentitur.  Sen¬ 
sus  enim  omnis  a  duabus  afficitur  rebus ;  a  vi 
stimuli  et  sensibilitate  partis,  cui  adhibetur  sti¬ 
mulus.  Hinc  vi  stimuli  aucta,  sensibilitate  ea¬ 
dem  manente,  aut  stimulo  non  mutato,  sed 
aucta  sensibilitate ,  sensus  acutior  redditur ;  et 
ab  imminutione  aut  stimuli  aut  sensibilitatis 
hebetior  fit. 

Verisimillimum  est,  vasa  partis  secernentia 
nunc  affici  spasmo ;  atque  hoc  fieri  ne  san¬ 
guis  ab  eorum  finibus  effundatur.  Ante  e- 
nim  pars  aliqua  secernens  quam  graviter  hoc 
morbo  laboret,  secretiones  ejus  semper  tenues 

sunt  ;  quod  fere  demonstrat  canalem  vasis 
minorem  esse  factum  ;  et  morbo  tandem  sae¬ 
viente,  omnino  supprimuntur. 

Ubi  Resolutio  efficitur,  vis  a  tergo,  nempe 
vasorum  majorum  actio,  minuitur ;  hinc  vasa 
minora  non  diutius  a  sanguine  fortiter  impul¬ 
so  distenduntur,  sed  vires  suas  recuperant : 
vasa  secernentia  spasmo,  ut  videtur,  solvun¬ 
tur;  quapropter  secretiones  pristinae  recurrunt, 
et  breve  per  tempus  etiam  sunt  copiosae. 

Interdum  secretiones  nunc  redeuntes  mu¬ 
tantur  ;  hinc  Adhaesio,  hinc  Suppuratio 
fit.  Si  partis  inflammatae  vires  prorsus  ex¬ 
hauriuntur,  ipsa  moritur  et  putrescit. 

Inflammatio  Passiva.— Si  vero,  acuta  in¬ 
flammatione  desinente,  actio  vasorum  majo¬ 
rum  minuitur,  sed  tam  debilia  facta  sunt  mi¬ 
nora,  ut  sanguinis  momentum,  jam  ad  statum 
pristinum  reductum,  sufficiat  ad  illa  in  eadem 

distentione  tenenda,  altera  species  inflamma¬ 
tionis  inducitur.  Vasa  secernentia  spasmo  so¬ 
luta,  et  jam  debilitate  affecta,  humores  suos, 
qui  a  sanguine  (nunc  in  vasis  vicinis  abun¬ 
dante)  creantur,  copiosissime  effundunt.  San¬ 
guis  rarius  effunditur,  propterea  quod  ejus 
momentum,  nunc  imminutum,  non  valet  ad 
eum  per  vasa  secernentia  impellendum,  quam* 
vis  haec  sint  spasmo  liberata. 

* 

His  omnibus  rite  perpensis,  modus  morbi 
medendi  per  se  perspicuus  erit.  In  prima 
specie,  sanguinis  in  partem  irruentis  et  vis  et 
quantitas  minuendae ;  et  sanguis  eam  nunc 
gravans  quodammodo  detrahendus.  In  altera 
autem,  hanc  rem  posteriorem  moliri ;  necnon 
partem  excitare  et  corroborare  oportebit. 
Hac  ratione,  vasorum  partis  affectae  majorum 
actiones  erunt  in  specie  acuta  moderatae ;  va¬ 
sorum  minimorum  levabitur  distentio :  Pas¬ 
siva  in  specie,  distentio  parvorum  vasorum 
sublata  erit,  et  facultas  sese  more  solito  con- 

trahendi  iis  restituetur.  Haec  utique  curatio 
optime  respondet. 

Sic  morbi  signa,  causae,  curatioque,  omnia 

\ 

rem  eandem  probare  ;  omnia  doctrinam  jam 
satis  explicatam  confirmare  videntur. 

Duae  aliae  vigent  doctrinae  ;  quarum  una 
morbum  in  aucta  actione  vasorum  minimo¬ 
rum  ;  altera  in  eorum  laxitate  et  debilitate, 
ponit.  Haec  nonnisi  ad  inflammationem  pas¬ 
sivam  ;  illa  solummodo  ad  activam,  pertinere 
videtur.  Error  plerorum  que  est,  velle  unam 
doctrinam  utrasque  morbi  species  complecti. 
Prior  doctrina  debilem  inflammationem  satis 
explicat,  atque  eatenus  nos  ipsi  admisimus ; 
posterior  ne  activam  quidem,  cujus  pro¬ 
pria  est ;  haud  enim  credibile  est,  vasa  cre¬ 
brius  et  fortius  sese  contrahentia,  continuo 
esse  nimio  sanguine  turgida  et  ruberrima 
'  posse  ;  ut  semper  sunt  in  casu  inflammationis. 

QUOMODO  AB  ALIIS  MORBIS  SIT  DISTINGUENDA 

INFLAMMATIO. 

Inflammatio  externa  primo  intuitu  sem- 
per  agnoscitur ;  a  spasmo  tamen  difficulter 
nonnunquam  discernitur  interna.  Sed  hanc 
comitantur  dolor  compressione  augendus,  et 
febris ;  illum  nequaquam  vel  rarius ;  immo 
dolor  a  spasmo  ortus,  haud  raro  sublevatur 
compressione. 


quomodo  de  eventu  morbi  judicandum  sit. 

Periculum  quidem  morbi,  ex  vehementia 
signorum  \  viribus  aegri ;  partis  laborantis 

officio  et  consensu  cum  aliis  9  et  morbi  ad  mi* 
grandum  propensione,  aestimare  debemus. 


CURATIO  MORBI. 


Inflammatio  Activa. 

Quatuor  quidem  modis  est  efficienda  reso¬ 
lutio. 

\ 

1.  Causas  morbum  excitantes,  si  quae  ad» 
sunt,  auferendo,  vel  diversis  rationibus  vim 
earum  reprimendo. 

2.  Regimen  antiphlogisticum  instituendo. 
Ad  hunc  finem,  stimulos  omnes  externos  im- 
minuere ;  necnon  sensus  molestos  tollere,  e- 
iit  opus  j  quiete  mentis  et  corporis  aeger  frui 
debebit. 

3.  Excitantia  interna  minuendo.  Missio 
sanguinis,  ut  qui  sit  stimulus  fere  univer¬ 
salis,  efficacissima  est ;  et  a  toto  corpore,  aut 
a  parte  qualibet,  fieri  potest.  Missio  gene¬ 
ralis,  incidendo  venam  in  brachio,  plerumque 
efficitur :  tamen  ubi  patitur  caput,  venam  in 
collo,  aut  etiam  arteriam  in  tempore,  subinde 
feriunt  medici.  Quantum  sanguinis  diversis 
in  rebus  detrahendum  sit,  haud  ita  facile  di¬ 
cere  possumus.  Quo  vires  aegri  majores,  et 
saevior  morbus,  eo  plus  emittere  oportet :  sci¬ 
re  quoque  juvabit,  quod  si  sanguis  celeriter 
detractus  fuerit,  multo  magis  ad  turbas  com¬ 
pescendas  valebit. 

Sed,  quoniam  Burns,  chirurgus  Glasguen- 
sis,  hanc  rem  optime  tractavit,  quae  ab  illo 
moneantur,  non  invitus  ostendam. 

Ubi  corpora  debilia,  aut  partes  ad  vitam 
necessarias  occupat  inflammatio,  sanguinis 
missio  generalis,  siquidem  opus  sit,  principio 

instituenda :  ne  tanta  tiat  debilitas,  quanta 
prohibeat  mitti  sanguinem  ;  aut  ita  ingraves¬ 
cat  morbus,  ut  nullis  remediis  cedat.  Incisa 
vena,  tamdiu  effluere  debet  sanguis,  quam 
cruciatus  leventur,  et  pulsus  arteriarum  mi¬ 
nus  duri  evadant :  protinus  tamen  sistendus, 
ubi  nihilo  magis  se  signa  remittunt ;  et,  his 
recrudescentibus,  illico  repetendus.  In  hac 
igitur  curationis  parte,  non  inconsulte,  sed 
conditionem  signorum  respicientes,  agimus. 
Inflammatio  haud  secus  atque  alii  morbi  gra¬ 
viores,  non  vi  subita  vincenda  est,  sed  leniter, 
sensimque  pacanda.  Si  sanguinis  missionem 
instaurare  utile  videretur,  vires  segri,  ut  in 
morbi  initio,  considerandas  sunt :  ergo,  quo 
frequentius,  eo  minus  sanguinis,  et  post  tem¬ 
poris  spatia  longiora,  detrahere  licebit. 

Itaque  medico  bene  vigilandum  est,  ut 
sanguinem  mittere  justo  tempore  desistat :  si 
enim  hoc  maturius  fiat,  morbus  radices  al- 
tiores  a gemt ;  sin  autem  sanguis  liberius  sit 

missus,  morbus  debilem  in  speciem  inflam¬ 
mationis  converti,  aut  pars  ipsa  moriri  po¬ 
terit.  Si  patet  morbum  in  statum  quendam 
novum,  v.  c.  suppurationem  esse  desiturum, 
non  ulterius  comminuendae  sunt  aegri  vires. 
Quoad  sanguis  missus  crustam  albam,  fir¬ 
mam,  et  concavam  repraesentabit,  ad  eum 
detrahendum  sine  timore  nos  accingere  pos¬ 
sumus 

Persaepe  opus  est,  sanguinem  ab  ipsa  par¬ 
te  educere,  ut  onus  vasa  opprimens,  disten¬ 
dens,  irritans  sublevetur.  Cucurbitulae  cum 
ferro,  et  hirudines,  hoc  consilio  plerumque 
usurpantur.  Quanto  debilior  aeger,  et  signa 
magis  in  ipsa  parte  continentur,  tanto  reme¬ 
diis  eam  solum  afficientibus,  potius  quam  ge¬ 
neralibus,  utendum.  Minime  praetereundum 
est,  quod  sanguinis  missio,  si  necessaria  vi¬ 
deatur,  alia  remedia  anteire  debeat;  haec  enim 


*  Buros’  Dissertations  on  Inflammat  ion,  vol.  ii. 

omnia,  praegressa,  si  modo  opus  sit,  venae 
sectione,  praestantiora  redduntur. 

Alvi  ductio.  Haud  parum  auxilii  est  in 
alvo  solvenda.  Non  solum  enim  humores 
detrahit,  verum  etiam  colluviem,  quae  noceret 
irritando,  submovet ;  et  sanguinem  ab  aliis 
partibus  ad  intestina  attrahit.  Modus  opti¬ 
mus  purgandi  erit,  illa  primo  dare  medica¬ 
menta,  quorum  proprium  est  omnes  materias 
ab  intestinis  expellere  ;  (qualis  est  submurias 
hydrargyri )  :  quibus  assumptis,  ea  dare,  quae 
humores  copiose  educunt ;  hujus  generis 
sunt  sales  medii,  praesertim  aqua  multa  soluti. 
Nolo  quidem  praetermittere,  quod  submurias 
hydrargyri  usque  ad  oris  levem  affectionem 
datus,  quasdam  inflammationes  vehementes 
vi  prorsus  admirabili  sustulerit.  Quicquid 
fere  de  sanguinis  missione  iteranda  dictum 
fuit,  de  purgando  quoque  intelligi  potest : 
fas  tamen  medico  est  ventrem  solvere,  ubi 

venae  sectionem  neque  patiuntur  vires,  neque 
ipse  exigit  morbus. 

Sudoris  evocatio.  Certe  optandum  est, 
ut  sit  mollis  atque  humida  cutis  :  hoc  tamen 
modis  levissimis  efficiatur,  ne  plus  noceat 
irritatio,  quam  prosit  detractio  humorum : 
hinc  sudore  corpus  manare,  mihi  vix  un¬ 
quam  necessarium  videtur ;  humoris  enim 
satis  ope  venae  sectionis  et  purgationis  de¬ 
trahi  potest.  Ad  cutem  molliendam  et  ma¬ 
defaciendam,  valent  medicamina  e  stibio  pa¬ 
rata,  acetis  ammonia ,  balneum  tepidum.  Quod 
ad  hoc  remedium  attinet,  pedes  solos  in  a- 
quam  demittere  fere  praestabit ;  sic  enim  vix 
aut  ne  vix  quidem  excitatur  aeger.  Balnea 
quidem  tepida  sunt  fomenta  et  cataplasmata : 
si  qua  interior  est  inflammatio  sub  ea  parte, 
cui  admoventur,  aucta  hujus  exhalatione, 
haud  raro  discutient ;  sin  cuti  propior  sit 
affectio,  excitabunt,  et  in  suppurationem  a- 
bire  facient. 

Praeter  humores  stimulus  est  potentissimus 
calor,  quem  moderari  ad  regimen  antiphlogis- 
ticum  pertinet.  Sed  partibus  inflammatis 
externis  liquores  frigidos  hoc  consilio  affun¬ 
dere  saepe  convenit ;  minime  vero  si  a  causa 
generali  ortus  est  morbus,  nam  timendum 
est,  ne  in  viscera  transeat.  Internis  etiam 
laborantibus,  corporis  superficiem  refrigerare 
prodest,  modo  hanc  inter  et  illas  parum  aut 
nil  adsit  carnis,  quippe  quae  sit  vasis  repleta  ; 
nam  si  plurima  inteijacent  vasa,  frigus  san¬ 
guinem  ab  his  in  partem  internam  depellens, 
malum  augebit.  Inflammationem  cerebri, 
quod  inter  et  cutem  paucissima  existunt  vasa, 
frigida  capitis  lavatione  mitigatam  esse,  ne¬ 
mo  ignorat. 

4.  Quartum  nunc  nobis  dicendum  restat 
consilium,  nimirum,  ut  vasa  ad  agendum  mi¬ 
nus  proclivia  reddantur. 

Digitalis ,  ut  quae  sanguinis  motum  com- 

pescat,  aliis  remediis  utiliter  aliquando  su¬ 
peradditur. 

Non  solum  facultate  sensum  motumque 
sedandi  pollet  opium,  sed  in  eo  tantum  inest 
stimuli,  ut  in  hoc  morbo  rarius  medici  utan¬ 
tur  #  :  si  tamen  id  dolor  exigit,  cum  dia¬ 
phoreticis  erit  conjungere  necessarium. 

Lex  est  corporis  humani,  ut,  parte  qua¬ 
dam  multum  excitata,  aliae  languescant.  Hinc 
vesicatoria  internam  contra  inflammationem 
fere  semper  opitulantur:  humorem  quoque 
elicitum  prodesse,  minime  dubito. 

Observare  licet,  quod,  liquoribus  affusis 
parti  inflammatae  ad  eam  refrigerandam, 
plumbum,  remedium  debilitans,  frequentissi¬ 
me  adjiciatur. 


*  Vide  Crampe  on  Opium. 

Ex  his  remediis,  quae  singulis  inflammatio¬ 
nibus  conveniant,  ab  omnibus  nunc  dictis, 
satis,  ut  arbitror,  elucet. 


Inflammatio  Passiva. 


Deinceps  ad  alteim<  inflammationis  curatio¬ 
nem  nobis  transeundum  est.  Duo  quidem 
hic  sunt  consilia  medendi. 

1.  Ut  sanguis,  qui  jam  vasa  opprimit,  qui¬ 
que  eorum  debilitatem  sustinet,  minor  quan¬ 
titate  evadat.  Hoc  efficietur,  1.  Vel  sangui¬ 
nem  ope  cucurbitularum  aut  hirudinum  de¬ 
trahendo.  2.  Vel  secretionem  aliquam  vici- 

/ 

nam  adaugendo ;  v.  c.  si  hepar  morbo  vexa¬ 
tur,  alvum  solutam  tenendo.  3.  Novam  se¬ 
cretionem  ope  epispasticorum  instituendo. 
Idem  quoque  praestant  illa  remedia  generalia, 
quae  sanguinem  alias  ad  partes  allicientia,  ejus 

distributionem  aequaliorem  faciunt  #  :  Haec 
sunt  praesertim  quae  sudorem  alvumque  leni¬ 
ter  moveant. 

2.  Ut  parti  affectae  vigorem  incutiamus, 
ope  corroborantium,  excitantium,  et  astrin* 
gentium.  Patet  astringentia  remedium  mem¬ 
branarum  mucosarum  esse  proprium  :  et, 
quoniam  hae  humores  copiosissimos  effun¬ 
dunt,  primum  nostrum  consilium  nullo  mo¬ 
do  opus  videbitur,  si  penes  nos  sit  astringen¬ 
tia  admovere. 


'*  Curry,  medicus  insignis  Londinensis,  praelegens  in  me¬ 
dicinam  practicam,  apud  valetudinarium  a  Guy  fundatum, 
ad  hunc  finem  multum  laudat  triplex  medicamentum,  ex 
opio,  submuriate  hydrargyri,  et  tartrite  antimonii  composi¬ 
tum.  Hoc  irritationem  levat,  et  cutis  intestinorumque  pro¬ 
movet  actiones.  Vide  quoque  Medical  Commentarios }  vol.  ix. 

QUA  RATIONE  SIT  MORBO  VENIENTI 
OCCURRENDUM. 

HiEC  omnia,  curatione  exposita,  facilius  in- 
telligentur,  quam  si  ante  eam  enarrata  fuis¬ 
sent.  Nobis  non  disserere  videtur,  nisi  de  im¬ 
pediendo,  quo  minus  passiva  inflammatio  ac¬ 
tivae  subsequatur :  alia  enim  omnia  nimis 
manifesta  sunt,  quam  quae  hic  subjiciantur, 
— Activa  finita  inflammatione,  partes,  quae 
laborabant,  imbecilles  manent ;  sed  facile 
plerumque  sanescunt.  At  quaedam  corporis 
partes  activa  ab  inflammatione  in  alteram  fa¬ 
cillime  transeunt ;  quapropter  eas,  hoc  tem¬ 
poris  puncto,  activa  videlicet  desinente  in¬ 
flammatione,  excitare  necessarium  est,  ut  ne 
altera  adoriatur  species.  Nam  earum  inflam- 

matio  statim  non  omnino  resolvitur,  sed  ali¬ 
quamdiu  pene  passiva  restat ;  et  si  ignarus 
medicus  remediis  ad  primam  morbi  speciem 
aptis  adhuc  uteretur,  morbus  non  solum  pror¬ 
sus  passivus ,  verum  etiam  longissimus  fiet. 

Harum  partium  praecipuae  sunt,  membranae 
fibratae,  hepar,  urethra ,  oculi :  quae  omnes 
inulto  saepius,  quam  aliae,  debili  inflammatione 
tentantur.  De  singulis  pauca  dicam  ;  propria 
enim  docendo,  communia  optime  illustran¬ 
tur. 


1.  Membranae  fibratae.  Nemo  nescit  quod 
cinchona ,  ad  finem  rheumatismi  acuti,  diathesi 
phlogistica  superata,  mature  assumpta,  alteram 
morbi  speciem  haud  raro  praevertat :  ad  quod 
confirmandum  nil  fortasse  opus  auctorem  ali¬ 
quem  citare.  Testem  tamen  adduco,  quem 
nescio  an  quispiam  ad  hanc  rem  idoneum  es¬ 
se  censeret:  Haygarth  enim  professus  est 
corticem  peruvianum  commendare  iis,  qui 
morbo  acuto  affliguntur.  Cur  autem  hoc  ma* 

lum  sublevaret?  Alias  omnes  acutas  inflam¬ 
mationes  adauget ;  et  quoque,  ut  credo,  hanc 
speciem  rheumatismi.  Haygarth,  revera, 
non  in  rheumatismo  acuto,  sed  ad  ejus  finem, 
debili  morbi  specie  incipiente,  diathesiphlogis- 
tica  superata,  aegris  dedit  cinchonam :  hac  ra¬ 
tione,  morbum  sustulit ;  nam  passivo  venienti 
occurrit,  postquam  activum  ope  venae  sec¬ 
tionis,  purgantium,  et  sudorem  moventium 
devicerat  Quod  affirmo,  id  haec  ejus  ver¬ 
ba  satis  comprobant. 

<c  Per  multos  nunc  annos,  solitus  sum 
dare  pulverem  antimonialem  aut  tartritem 
antimonii  laborantibus  rheumatismo  acuto ; 
eo  fine,  ut  ventriculus  et  intestina  pror¬ 
sus  liberata  sint  ab  iis  materiis,  quibus  im¬ 
pleantur:  quo  facto,  nil  moror,  sed  cincho - 
nam  adhibeo,  quantitate  primum  parva,  pos¬ 
tea  majori.  Si  tamen  hoc  remedium  non  le- 


*  Hac  scripta  dissertatione,  accepi  eximium  nostrum 
Pxjn.caN'  ejusdem  sententiae  esse. 

vat  morbum,  id  intermitto,  et  antimonio  ite¬ 
rum  utor,  donec  sat  humorum  e  corpore  e- 
duxerit.  Tum  demum,  ventriculo  et  intesti¬ 
nis  secunda  vice  exoneratis,  cinchona?n,  ut  an¬ 
tea,  adhibeo ;  neque  tamen  diutius,  neque 
quantitate  majori,  quam  ventriculus,  febris,  et 
inflammatio  patiantur.  Si  his  vel  minime  no¬ 
cere  videtur,  statim  omitto,  et  sanguinem  e- 
duco,  aliasque  humorum  detractiones  insti¬ 
tuo  :  nec  postea  in  usum  venit  cortex,  ante  in¬ 
flammationis  signa  quam  omnino  leventur  *. 

* 

2.  Hepar.  Glandulis  omnibus  cibi  con¬ 
coctioni  inservientibus  stimulo  est  hydrar - 
gyrus :  hepar  igitur  excitat,  et,  ob  hanc  rem, 
in  ejus  debili  inflammatione  multum  prodesse 
solet ;  atque  ad  finem  activse  inflammationis 
datus,  ne  longus  fiat  morbus,  impedit. 

“  In  India  Orientali,5’  inquit  Saunders, 


1  Clinica!  Ilistory  of  Diseases,  by  J.  Haygarth,  M.  D.  1 805. 

medici  aegris  acuta  hepatis  inflammatione 
non  ante  dant  hydrar gyrum,  quam  venae  sectio, 
purgatio,  aliaque  ad  rem  apta  remedia  mor¬ 
bum  mitigarint :  quo  effecto,  maxime  prodest 
hoc  medicamentum.  Sedula  tamen  observa¬ 
tione  constat,  hancce  inflammationem,  etsi 
lenita  fuerit,  primum  non  penitus  resolvi,  sed 
hepar  debile  manere,  et  longam  in  inflamma¬ 
tionem  proclive.  Hoc,  igitur,  tempus  erit 
hydrargyri  utendi ;  qui,  hepatis  vasa  leniter 
excitando,  talem  eorum  inducat  actionem, 
quas  satis  diu  continuata,  huic  visceri  sanita¬ 
tem  afferat  V* 


l 


3.  Urethrce  membrana  mucosa,  desinente 
sua  activa  inflammatione,  humorem  copiosum 
effundit,  et  non  raro  in  alteram  inflamma¬ 
tionem  sensim  labitur ;  quod  tamen  fere  pro¬ 
hiberi  potest,  si,  cursu  humoris  breve  ad  tem- 


*  A  Treatise  on  the  Liver  by  William  Saunders,  M.  D. 

pus  sibi  relicto,  ut  vasa  exonerentur,  astrin¬ 
gentia  mature  cautimque  adhibeamus. 

4.  De  oculi  tunica  adnata,  quae  membrana 
quoque  mucosa  est,  haec  habet  Scarpa:  “  Do¬ 
lore  et  calore  activae  inflammationis  sublatis, 
quod  oculi  album  esse  debet,  quamvis  id  ru¬ 
brum  adhuc  sit,  tamen  non  afficitur  inflamma¬ 
tione.  Nam  inflammatio  in  illam  conversa 
est  conditionem,  quae  a  vasorum  laxitate  et 
debilitate  provenit.  Magnus,  igitur,  erit  me¬ 
dici  error,  si,  rebus  sic  se  habentibus,  emol¬ 
lientia  etiam  nunc  adhiberet.  Contra,  votis 
respondebit  eventus,  si  astringentibus  ac  cor¬ 
roborantibus  uteretur :  sic  enim  pristinus  vi¬ 
gor  vasis  recurret 

Hoc  citavi  scriptores,  ut  melius  stabilirem 
modum,  quo,  mea  quidem  sententia,  in  his 
casibus  cavendum  est,  ne  activa  in  passivam 


*  Traite  Pratique  des  Maladies  des  Yeux,  par  A.  Scau¬ 
ra  :  traduit  de  Fltalien  par  J.  B.  Leveille,  tora,  premier. 

inflammationem  transeat ;  res  enim  est  a  ple- 
risque,  qui  de  inflammatione  scripserunt,  pnc- 
termissa. 

* 

Nequeo  quin  hic  dicam,  hancce  medelae 
partem,  pariter  atque  alias,  doctrinam  nos¬ 
tram  de  natura  inflammationis  feliciter  con¬ 
firmare.  Nam  in  ea  morbi  conditione,  de 
qua  nunc  disserimus,  actio  est  vasorum  majo¬ 
rum  minuta,  et  vasis  parvis  laxitas  debilitas¬ 
que  venturae  sunt;  hinc  vim  sese  contrahendi, 
ope  stimulantium  et  hujusmodi  remediorum, 
his  vasis  restituendo,  ne  passiva  superveniat 
morbi  species,  impediemus. 


CONCLUSIO. 

His,  igitur,  utcunque  mancis  et  imperfec¬ 
tis,  finem  nunc  demum  impono.  Me  nulla 


DE  INFLAMMATIONE  'COMMUNI. 

cupfdine  scribendi  inductum,  sed'  dura  at  sa- 

I  *  * 

lutari  lege  coactum,  scripsisse  confiteor.  "Tan¬ 
tis  aliis  avocationibus  et  studiis  in  hac  nostra 
alma  Academia  impeditus  fui,  ut  opus  meum 
(id  quod  satis  scio)  haud  bene  peregerim. 
Tamen  inter  mediocres  si  censerer,  compos 
voti  ero ;  paucissimis  enim  excellere  datur. 
“  Rarum  genus,”  ait  Cicero,  “  nec  quid¬ 
quam  difficilius,  quam  reperire  quod  sit  omni 
ex  parte  perfectum  V’ 


*  De  Senectute. 


FINIS. 


